《司言仪宾府赏莲二首 其一》
明代·程敏政

欲洗新妆渴有馀，偶然凉雨落阶除。圆盘走玉青无赖，叠瓣凝香画不如。

词客拟将筒注酒，主人何羡井投车。炎光一扫都成趣，细拂苔墙尽意书。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。